Rafaela Chacón Nardi

Rafaela Chacón Nardi (Habana, 1926ko otsailaren 24a – ibidem, 2001eko martxoaren 11) kubatar poeta eta irakaslea izan zen. 1971n, UNESCOk eskatuta, Grupo de Expresión Creadora (Sormenezko Adierazpenaren Taldea) sortu zuen. Kubako itsu eta ikusmen urritasuna zuten nerabeentzako Irakurketa Sustapen Klubak zuzendu zituen, eta Alejo Carpentier domina jaso zuen.

 Bizitza 
Rafaela Chacón Nardi Kubako Habana hiriburuan jaio zen 1926ko otsailaren 24an. Irakasle moduan trebatu ondoren, Habanako Unibertsitateko Irakasleen Eskola Normalean eta Las Villas Unibertsitatean irakatsi zuen.

1948an argitaratu zuen bere lehen poema bilduma, Viaje al sueño. Lan hau 1957an berrargitaratu zen, eta Gabriela Mistralen goraipamena jaso zuen. 

1971n, diseinuarekiko eta desgaitasuna duten haurren hezkuntzarekiko zuen interesak bultzatuta, Grupo de Expresión Creadora (Sormenezko Adierazpenaren Taldea) sortu zuen. Gazteentzako tailerrak ere antolatu zituen José Martíren obra aztertzeko.

2001eko martxoaren 11n hil zen Habanan.

 Lan hautatuak 

 Viaje al sueño (1948 eta 1957)
 Del silencio y las voces (1978)
 Coral del aire (1982)
 Una mujer desde su isla canta (1994)
 Vuelta de hoja (1995)
 Mínimo paraíso (1997)
 Del íntimo esplendor (2000)
 Ámbito de amar (hil ostekoa, 2006)

 Erreferentziak 

 Kanpo estekak 

Kategoria:Habanarrak
Kategoria:Kubako poetak
Kategoria:Emakume poetak
Kategoria:Gaztelaniazko idazleak
Kategoria:XX. mendeko emakume idazleak
Kategoria:Kubako irakasleak
Kategoria:Emakume irakasleak
Kategoria:Unibertsitateko irakasleak
Kategoria:Habanan hildakoak